ຕະຫຼາດຮຸ້ນໃນເອເຊຍແລະຢູໂຣບ ຕົກລາຄາອີກ ໃນວັນອັງຄານນີ້
ຮຸ້ນໃນຕະຫຼາດເອເຊຍແລະຢູໂຣບ ຕົກລາຄາອີກ ລຸນຫລັງລາຄາຮຸ້ນສໍາຄັນໆຂອງສະຫະລັດ ຕົກຮວບລົງ ໃນວັນຈັນວານນີ້ ຍ້ອນພວກລົງທຶນພາກັນຂາຍອອກ ຢ່າງໃຫຍ່.
ຮຸ້ນໃນຕະຫຼາດເອເຊຍແລະຢູໂຣບ ຕົກລາຄາອີກໃນວັນອັງຄານມື້ນີ້ ໃນທ່າມກາງທີ່ພວກນັກ ລົງທຶນພາກັນສະແດງປະຕິກິລິຍາຕໍ່ການລົດລະດັບຄວາມໜ້າເຊື່ອຖືດ້ານສິນເຊື່ອຂອງລັດຖະ ບານສະຫະລັດທີ່ບໍ່ເຄີຍມີມາກ່ອນນັ້ນ ແລະຄວາມເປັນຫ່ວງກັງວົນທີ່ເຮື້ອຮັງກ່ຽວກັບບັນຫາ ໜີ້ສິນຂອງຢູໂຣບແລະການເຕີບໂຕດ້ານເສດຖະກິດຂອງໂລກນັ້ນ ດັດຊະນີຮຸ້ນ Nikkei ຍີ່ປຸ່ນລົດລົງ 1 68 ເປີເຊັນເວລາຕະຫຼາດອັດລົງໃນວັນອັງຄານມື້ນີ້ ຊຶ່ງຟື້ນໂຕຄືນຈາກລາຄາທີ່ຕົກລົງຫລາຍກວ່າ 4 ເປີເຊັນກ່ອນໜ້ານັ້ນ ບັນດານັກວິເຄາະ ກ່າວວ່າ ພວກຊື້ຮຸ້ນບາງຄົນພາກັນຊອກຊື້ຮຸ້ນທີ່ລາຄາຖືກລົງ ດັດຊະນີຮຸ້ນ Hang Seng ທີ່ຮອງກົງ ລົດລົງ 5 66 ເປີເຊັນເວລາຕະຫຼາດອັດ ໃນຂະນະດຽວກັນດັດຊະນີຮຸ້ນ KOS PI ທີ່ກຸງໂຊນກໍລົດລົງຕໍ່າສຸດໃນຮອບປີປາຍຜ່ານມາ ສ່ວນລາຄາຮຸ້ນໃນຕະຫຼາດຢູໂຣບກໍາລັງລົດລົງອີກຫລັງຈາກຂຶ້ນມາໜ້ອຍນຶ່ງໃນຕອນໄຂ ຕະຫຼາດ ສ່ວນລາຄາຊຶ້ລ່ວງໜ້າຂອງຮຸ້ນກ່ອນໄຂຕະຫຼາດຮຸ້ນໃນສະຫະລັດ ແມ່ນຂຶ້ນໆ ລົງໆໃນຂະນະທີ່ພວກນັກລົງທຶນລໍຖ້າເບິ່ງວ່າ ທະນາຄານແຫ່ງຊາດສະຫະລັດຈະທໍາການ ເຄື່ອນໄຫວແນວໃດຫລືບໍ່ ຫລັງຈາກທະນາຄານດັ່ງກ່າວທໍາການພົບປະກັນເປັນປະຈໍາ ເປັນເວລາ 1 ມື້ ຊຶ່ງກໍານົດມີຂຶ້ນໃນກຸງວໍຊິງຕັນໃນວັນອັງ ຄານມື້ນີ້ ທີ່ຕະຫລາດຮຸ້ນ Wall Street ທີ່ນະຄອນນີວຢອກໃນວັນຈັນວານນີ້ ດັດຊະນີຮຸ້ນທີ່ວັດ ແທກການເຄື່ອນໄຫວຂອງຕະຫຼາດຮຸ້ນຂອງສະຫະລັດຢ່າງກວ້າງຂວາງ ກໍຄືຮຸ້ນຂອງບໍລິ ສັດ S&P 500 ໄດ້ລົດລົງເກືອບ 7 ເປີເຊັນ ຊຶ່ງນັບວ່າເປັນການລົດລົງຄັ້ງໃຫຍ່ທີ່ສຸດນັບ ແຕ່ເດືອນທັນວາປີ 2008 ເປັນຕົ້ນມາ ດັດຊະນີຮຸ້ນລາຍໃຫຍ່ໆໃນຢູໂຣບໄດ້ຫລຸດລົງ 3 ຫາ 5 ເປີເຊັນ ໃນການຊື້ຂາຍຮຸ້ນກັນໃນວັນຈັນວານນີ້ ແມ່ນເປັນໂອກາດທໍາອິດທີ່ພວກນັກລົງທຶນ ສ່ວນຫລາຍໄດ້ສະແດງປະຕິກິລິຍາຕໍ່ການປ່ຽນແປງໃນການໃຫ້ຄະແນນຄວາມໜ້າເຊື່ອ ຖືດ້ານສິນເຊື່ອຂອງອົງການ S&P ຊຶ່ງໄດ້ປະກາດໃຫ້ຮູ້ໃນແລງວັນສຸກຜ່ານມາ ຫລັງ ຈາກຕະຫຼາດໂລກປິດລົງແລ້ວ ບັດນີ້ ຄະແນນຄວາມໜ້າເຊື່ອຖືຂອງສະຫະລັດແມ່ນຢູ່ ໃນລະດັບ AA+ ຫລື 2 A ບວກ ຊຶ່ງເປັນລະດັບນຶ່ງຕໍ່າລົງຈາກລະດັບສູງສຸດ 3 A ນັ້ນ ເຖິງຢ່າງໃດກໍດີ ພວກນັກລົງທຶນພາກັນສືບຕໍ່ຊື້ພັນທະບັດກະຊວງການເງິນສະຫະລັດ ໃນການສະແຫວງຫາຄວາມປອດໄພຈາກບັນຫາໜີ້ສິນລັດຖະບານແລະຄວາມບໍ່ທຸ່ນທ່ຽງ ຂອງລາຄາຕະຫຼາດຮຸ້ນນັ້ນ